b'\n_START_ARTICLE_\nGorilla Grodd\n_START_SECTION_\nSuperyst\xc3\xa4v\xc3\xa4t\n_START_PARAGRAPH_\nGrodd esiintyi vierailevana hahmona Superyst\xc3\xa4v\xc3\xa4t-sarjassa, jossa hahmon \xc3\xa4\xc3\xa4nen\xc3\xa4 toimi Stanley Ralph Ross. Se oli mukana Lex Luthorin johtamassa Tuomion Legioonassa ja yritti saada valtaansa Gorilla City\xc3\xa4 ja k\xc3\xa4ytt\xc3\xa4\xc3\xa4 sen asukkaita hyv\xc3\xa4ksi valtaakseen maailman. Sarjassa Grodd oli huippu\xc3\xa4lyk\xc3\xa4s, mutta ei omistanut telepaattisia kykyj\xc3\xa4.\n_START_SECTION_\nJustice League\n_START_PARAGRAPH_\nGrodd esiintyi Justice Leaguen kaksiosaisessa jaksossa "The Brave and the Bold" vuonna 2002, sek\xc3\xa4 "The Secret Society" vuonna 2003, jossa hahmon \xc3\xa4\xc3\xa4nen\xc3\xa4 oli Powers Boothe._NEWLINE_Se esiintyi sarjassa Gorilla Cityn vihollisena, joka karkotettiin kaupungista yritt\xc3\xa4ess\xc3\xa4\xc3\xa4n hallita sen asukkaita mielenhallintakyp\xc3\xa4r\xc3\xa4ll\xc3\xa4. Grodd vannoi kostoa ja se pakeni lopulta Central Cityyn, jossa Grodd kohtasi s\xc3\xa4hk\xc3\xb6postin kautta tapaamansa tiedemies Sarah Corwinin. Grodd p\xc3\xa4\xc3\xa4tt\xc3\xa4\xc3\xa4 luoda kaupungin ylle samanlaisen suojakent\xc3\xa4n, kuin kotikaupungissaan Gorilla Cityss\xc3\xa4, jonka my\xc3\xb6t\xc3\xa4 kaupunki n\xc3\xa4ytt\xc3\xa4\xc3\xa4 kadonneelta. Grodd ottaa samalla hallintaansa kaupungin asukkaat mielenhallinta kyp\xc3\xa4r\xc3\xa4ll\xc3\xa4, jonka avulla h\xc3\xa4n uskottelee ihmisille heid\xc3\xa4n olevan alhaisia olentoja. Lopulta Grodd suuntaa kohti paikalliseen ydinohjusasemalle, jonka avulla h\xc3\xa4n suunnitteli tuhoavansa Gorilla Cityn. Grodd onnistui laukaisemaan ohjukset, mutta paikalla olleet sankarit Salama ja  Solovar est\xc3\xa4v\xc3\xa4t Groddin aikeet, kun Salama onnistui sotkemaan Groddin mielenhallintakyp\xc3\xa4r\xc3\xa4n johdot, jonka seurauksena Groddin yritt\xc3\xa4ess\xc3\xa4 k\xc3\xa4ytt\xc3\xa4\xc3\xa4 kyp\xc3\xa4r\xc3\xa4\xc3\xa4 se sekoitti Groddin mielen ja vei tajuttomaksi. Samaan aikaan Vihre\xc3\xa4 Lyhty, Ihmenainen ja Haukkatytt\xc3\xb6 tuhosivat ohjukset._NEWLINE_Grodd esiintyi toisen kerran jaksossa "The Secret Society", jossa se kasasi oman rikosryhm\xc3\xa4n salainen yhteis\xc3\xb6, jossa olivat mukana Giganta, Killer Frost, Parasiitti, Varjo, Sinestro ja Savinaama. Grodd yritti t\xc3\xa4ll\xc3\xa4 kertaa ryhm\xc3\xa4n avulla p\xc3\xa4\xc3\xa4sem\xc3\xa4\xc3\xa4n eroon Oikeuden Puolustajista. Samalla k\xc3\xa4vi ilmi ett\xc3\xa4 mielenhallintakyp\xc3\xa4r\xc3\xa4 onnettomuuden my\xc3\xb6t\xc3\xa4 h\xc3\xa4n sai telepaattisia kykyj\xc3\xa4, jonka avulla Grodd vaikutti Oikeuden Puolustajien mieliin. T\xc3\xa4m\xc3\xa4n seurauksena he puhuivat toisilleen liiankin suoraan, jonka avulla Grodd yritti saada heid\xc3\xa4n joukkuehengen rikkonaiseksi. H\xc3\xa4n teki my\xc3\xb6s satunnaisia hy\xc3\xb6kk\xc3\xa4yksi\xc3\xa4 kokeillakseen ryhm\xc3\xa4ns\xc3\xa4 valmiutta. Sittemmin Grodd yritti j\xc3\xa4rjest\xc3\xa4\xc3\xa4 n\xc3\xa4ytt\xc3\xa4v\xc3\xa4n voiton Oikeuden Puolustajista saatuaan heid\xc3\xa4t kiinni edellisess\xc3\xa4 hy\xc3\xb6kk\xc3\xa4yksess\xc3\xa4. Mets\xc3\xa4st\xc3\xa4j\xc3\xa4 Marsista kuitenkin onnistui huijaamaan Groddia muuntautumalla viime kohtaamisessa Savinaamaksi, jonka my\xc3\xb6t\xc3\xa4 oikea Savinaama olikin muiden Oikeuden Puolustajien kanssa kiinnitettyn\xc3\xa4. Marsilainen vapautti sankarit, jonka j\xc3\xa4lkeen he taistelivat toisiaan vastaan amerikkalaisen jalkapallon kent\xc3\xa4ll\xc3\xa4. Ter\xc3\xa4smies kukistaa lopulta Groddin jakson lopussa.'